**Akciju sabiedrība "Trasta komercbanka"** (agrākais nosaukums ***Riga Bank***) ir Latvijas banka. Dibināta 1989. gadā. 2016. gada martā bankai atsaukta licence. 2017. gada martā ir pasludināta *Trasta komercbanka* maksātnespēja un sākta bankrota procedūra.

*Trasta komercbanka* lielākie akcionāri ir Igors Buimisters (no 33 līdz 50 %) un Ivans Fursins (netiešā ceļā iegūta līdzdalība no 20 līdz 33 %).

Vēsture
-------

Banka izveidota 1989. gadā ar nosaukumu ***Riga Bank***.
1991. gadā tā reorganizēta par akciju sabiedrību un 27. septembrī reģistrēta Uzņēmumu reģistrā. 12. decembrī banka saņēma Latvijas Bankas licenci Nr. 8.
1992. gadā *Riga Bank* kā viena no pirmajām iestājās Komercbanku asociācijā.
1996. gada 12. aprīlī banka pārdēvēta par **AS *Trasta komercbanka***.
1997. gadā banka kļuva par Rīgas Fondu biržas un Centrālā depozitārija locekli.

2002. gadā atklāta *Trasta komercbanka* pārstāvniecība Baltkrievijā, 2003. gadā — Ukrainā un Krievijā, 2004. gadā — Kazahstānā un Kanādā, 2007. gadā — Bulgārijā. 2006. gadā Kiprā atvērta pirmā bankas filiāle.
2005. gadā izveidoti meitas uzņēmumi *TKB Nekustamie īpašumi* un *ТКВ Līzings*.

2013. gadā banka kļuva par Latvijas Tirdzniecības un rūpniecības kameras biedru.

2016. gada 3. martā Eiropas Centrālā banka pēc Latvijas Finanšu un kapitāla tirgus komisijas (FKTK) ierosinājuma anulēja *Trasta komercbanka* licenci. FKTK bija secinājusi, ka banka ilgstoši strādāja ar zaudējumiem, tās biznesa modelis nebija dzīvotspējīgs, un tā nav spējusi izstrādāt reālajai situācijai atbilstošu darbības stratēģiju. Bankas darbībā konstatēti arī ilgstoši trūkumi noziedzīgi iegūtu līdzekļu legalizācijas un terorisma finansēšanas novēršanas jomā.
14. martā Rīgas pilsētas Vidzemes priekšpilsētas tiesa atzina *Trasta komercbanka* par likvidējamu.
2017. gada 27. februārī Finanšu un kapitāla tirgus komisija Vidzemes priekšpilsētas tiesā iesniedza *Trasta komercbanka* maksātnespējas pieteikumu. Tiesa 10. martā banku pasludināja par maksātnespējīgu. 16. martā paziņots, ka ir sākta *Trasta komercbanka* bankrota procedūra.

Atsauces
--------

1. 1 2  «Trasta komercbanka» paziņo par bankrota procedūras sākšanu LETA, 2017. gada 15. marts
2. 1 2  Anulē "Trasta komercbankas" licenci LETA, 2016.. gada 3. marts
3. ↑  TRASTA KOMERCBANKA, Akciju sabiedrība Lursoft
4. ↑  Tiesa atzīst Trasta komercbanku par likvidējamu LETA, 2016. gada 14. marts
5. ↑  FKTK iesniedz tiesā Trasta komercbanka maksātnespējas pieteikumu  Zane Atlāce-Bistere, 2017. gada 27. februāris

Ārējās saites
-------------

* Oficiālā tīmekļa vietne

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Latvija Bankas Latvijā |
| --- |
|  |
| Esošās | 

|  |  |
| --- | --- |
| Latvijā reģistrētās | 
* Baltic International Bank
* BluOr Bank
* Citadele
* Expobank
* Reģionālā investīciju banka
* LPB
* Industra
* Rietumu
* Rigensis
* SEB
* Signet
* Swedbank

 |
|  |
| Ārzemēs reģistrētās | 
* Bigbank
* Luminor
* Handelsbanken
* OP
* Scania

 |

 |
|  |
| Bijušās | 

|  |  |
| --- | --- |
| Latvijā reģistrētās | 
* ABLV
* Ako
* Alejas komercbanka
* Avia
* Atmoda
* Baltija
* Bauskas
* Centra
* Dālderis
* Daugavas
* Dinastija
* Doma
* GE Money
* Hipotēku un zemes
* Jelgava
* Kurzeme
* Kredo
* Latgales Akciju komercbanka
* Lainbanka
* Land
* Latintrādes
* Latvijas Depozītu
* Latvijas Kapitālbanka
* Latvijas Krājbanka
* Latvijas Kredītbanka (1935—1940)
* Latvijas Kredītbanka (1992—1999)
* Latvijas Privātbanka
* Latvijas Rekonstrukcijas un attīstības
* Latvijas Tautas
* Latvijas Zemes
* Lettika
* Liepājas komercbanka
* LTN-Skonto
* Ogres komercbanka
* Olimpija
* Olti
* Parex
* PNB
* Polārzvaigzne
* PrivatBank
* Rekobanka
* Rīgas apvienotā Baltijas
* Rīgas Starptautiskā
* Sakaru
* Saules
* Sigulda
* Talsu komercbanka
* Topbanka
* Trasta komercbanka
* Tukuma
* UniCredit
* Valsts zemes
* VEF
* Ventspils apvienotā Baltijas
* Vesta
* Viktorija

 |
|  |
| Ārzemēs reģistrētās | 
* Danske
* Dresdner
* Krediidipank
* LHV
* Nordea
* Société Générale

 |

 |

 |